《黄鲁直有食甘念慈母衣绽怀孟光之句用为韵作五作以寄旅怀 其五》
宋代·程俱

伯鸾未山栖，俯首愧贤孟。一朝相告语，矫首谢三聘。

谢公卧东山，故有经纶兴。夫人劝之仕，拥鼻作伧咏。

终然为时须，起揽晋国柄。古人重行藏，二士聿有光。

吾志属有在，姑安此糟糠。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。